Først på ugen flyttede de første 10 flygtninge ind i det tidligere Park Hotel, og i løbet af måneden ventes endnu 20 at følge efter. Aalborg Kommune har fået lov til at leje det til-salg-satte hotel til at huse de mange flygtninge, kommunen skal tage imod i år. De nye beboere i Park Modtagecenter begynder allerede nu i aktivering, mens de fra april måned også begynder sprogundervisning. Det oplyser Jeppe Bülow Sørensen, der er leder af Socialcenter Integration ved Aalborg Kommune. Aalborg Kommune var blevet varslet at skulle modtage omkring 70 flygtninge om måneden i løbet af året, men i årets første måneder har man kun modtaget omkring halvt så mange.

Opsummering:
Flygtninge er i denne uge begyndt at flytte ind i det tidligere Park Hotel i Aalborgs midtby.